open-index/open-wikipedia-markdown huggingface dataset:
பிரீத்தி தாகியா

**பிரீத்தி தாகியா** (*Preeti Dahiya*)  இந்தியாவைச் சேர்ந்த ஒரு பயில்முறை குத்துச்சண்டை வீரர் ஆவார். இவர் 2019 ஆம் ஆண்டில் நடைபெற்ற ஆசிய இளையோர் குத்துச்சண்டை வெற்றியாளர் போட்டியில் தங்கப் பதக்கம் வென்றுள்ளார்.

## ஆரம்ப கால வாழ்க்கை
பிரீத்தி தாகியா 2004 ஆம் ஆண்டு சூன் மாதம் 16 ஆம் தேதியன்று  அன்று தில்லியின் பதே நகரில் பிறந்தார், ஆனால் இவரும் அவரது குடும்பமும் அரியானா மாநிலத்தின் சோனிபத்து மாவட்டத்தில் உள்ள சிலானா கிராமத்தைச் சேர்ந்தவர்களாவர். இவரின் தந்தை அரிந்தர் தாகியா ஒரு விவசாயியாவார். இவரின் தாயார் பூனம் ஓர் இல்லத்தரசி என அறியப்படுகிறார்.

## தொழில்
இந்திய கபடி அணியின் கேப்டன் தீபக் நிவாசு ஊடாவிடம் இருந்து உத்வேகம் பெற்று 2016 ஆம் ஆண்டில்  குத்துச்சண்டை விளையாட்டைத்  தொடங்கினார். பயிற்சியாளர் மகேந்திர சிங் டாக்காவின் கீழ் ஆறு மாத பயிற்சிக்குப் பிறகு, அதே ஆண்டில் பள்ளி அளவிலான தேசிய வெற்றியாளர் போட்டியில்  வெள்ளிப் பதக்கம் வென்றார். தனது பயிற்சியைத் தொடர்ந்த இவர் 2019 ஆம் ஆண்டில்  ஆசிய இளையோர் குத்துச்சண்டை வெற்றியாளர் போட்டியில்  தங்கப் பதக்கம் வென்றார். 2021 ஆம் ஆண்டில் நடைபெற்ற ஆசிய இளையோர் குத்துச்சண்டை வெற்றியாளர் போட்டியில் இலகுரக எடைப்பிரிவில்  (60&nbsp;கிலோ) போட்டியிட்டார்.  இப்போட்டியில்  கசக்கசுதானின் சுல்டிசு சயக்மெடோவாவை 3–2 என்ற புள்ளிகள் கணக்கில் தோற்கடித்தார்.

## மேற்கோள்கள்

பகுப்பு:2004 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பகுப்பு:அரியானா நபர்கள்
பகுப்பு:இந்தியப் பெண் விளையாட்டு வீரர்கள்
பார்லேரியியே

**பார்லேரியியே** (தாவர வகைப்பாடு: *Barlerieae*) என்பது தாவர இனக்குழுவாகும். இக்குழு, முண்மூலிகைக் குடும்பத்தின் துணைக்குடும்பமான முண்மூலிகைத் துணைக்குடும்பத்திலுள்ள எட்டு இனக்குழுக்களில் (Acantheae, Andrographideae, Barlerieae, Justicieae, Neuracantheae, Physacantheae, Ruellieae) ஒன்றாகும். இந்த இனக்குழுவில் கீழ்காணும் துணையினக்குழுக்கள் வகைப்படுத்தப்பட்டுள்ளன. கடந்த இரு பத்தாண்டுகளாக, முண்மூலிகைக்குடும்பம் பற்றிய மரபிய இனத்தோற்ற (Phylogenetic) அறிவு பெரிதும் முன்னேறியுள்ளது. பல முக்கிய பரம்பரைகள்/இனக்குழுக்கள் இக்குடும்பத்தில் இருப்பதை ஆய்வுகள் நிரூபித்துள்ளன, அவற்றில் பெரும்பாலானவை, அடுத்தடுத்த வகைப்பாட்டியல் (pantropical lineage) வளர்ச்சிக்கு உதவின. இதனால், இந்த இனக்குழுவில்  48 பேரினங்களை உள்ளடக்கப் பட்டன.

## வகைப்பாட்டியல்
பார்லேரியியே தாவர இனக்குழு, பின்வரும் வகைகளைக் கொண்டுள்ளது:
* *Lasiocladus*
* *Barleriola*
* *Boutonia*
* *Chroesthes*
* *Hulemacanthus*
* *Pericalypta*
* *Borneacanthus*
* *Schaueriopsis*
* *Pseudodicliptera*
* *Crabbea*
* *Podorungia*
* *[[லெப்பிடகதிசு|Lepidagathis]]*
* *[[லெப்பிடகதிசு|Lophostachys]]*
* *[[பார்லேரியா|Barleria]]*

## மேற்கோள்கள்

## இதையும் காணவும்
* பார்லேரியா பேரினம்
* மூலிகைப் பட்டியல் (தமிழ்நாடு)

## வெளியிணைப்புகள்

பகுப்பு:முண்மூலிகைக் குடும்பம்
தெபாலினா மசூம்தர்

thumb|தெபாலினா மசூம்தர்
**தெபாலினா மஜூம்தர்** (*Debalina Majumder* பிறப்பு 1972, கல்கத்தா, இந்தியா) என்பவர் ஒரு இந்திய திரைப்படப் படைப்பாளி, ஒளிப்படக் கலைஞர், எழுத்தாளர், தயாரிப்பாளர், ஒளிப்பதிவாளர் ஆவார். இவர் ஜாதவ்பூர் பல்கலைக்கழகத்தில் ஒப்பீட்டு இலக்கியம் பயின்றார். தெபாலினா நீண்ட ஆவணப் படங்கள், குறும்படங்கள், பயணக் குறிபுப் படங்கள், இசைக் காணொளிகள், பெருநிறுவன படங்கள், தொலைப்படங்கள்,  சோதனைத் திரைப்படங்கள் போன்றவற்றில் பணியாற்றியுள்ளார். இவர் சுற்றுச்சூழல் பிரச்சினைகள், பாலினம், பாலுணர்வு ஆகிய துறைகளில் ஆர்வமுள்ளவர். மேலும் எப்போதாவது செய்தித்தாள்கள் மற்றும் பத்திரிகைகளுக்கு எழுதுகிறார். ஒளிப்பதிவாளராகவும் கூடுதலான அளவில் பணியாற்றியுள்ளார்.

2005 இல், கொல்கத்தாவில் சேற்று கால்பந்தைப் பற்றிய இவரது குறும்படம், ( *Sar..r..ra/ Joy Run)* பெர்லினில் நடந்த குறும்படப் போட்டியான Berlinale Talent Campusக்குத் தேர்ந்தெடுக்கப்பட்டது. மேலும் *பிபா* 2006 உலகக் கோப்பைத் தொகுப்பிலும் சேர்க்கப்பட்டது. அப்போதிருந்து, இவரது அறிமுகப் பக்கம்  பெர்லினேல் டேலண்ட் கேம்பசின் இணையதளத்தில் இடம்பெற்று வருகிறது.

2010 ஆம் ஆண்டில் இவர் உருவாக்கிய ஒரு புனைவு ஆவணப்படமான, *தார் சேயே சே அனேக் ஆரோ (ஒரு நண்பரைக் காட்டிலும்),* வினோதமான உறவை அடிப்படையாகக் கொண்டது. இது *[https://www.dukeupress.edu/queer-cinema-in-the-world குயர் சினிமா இன் தி வேர்ல்டின்] இந்தியத் திரைப்படப் பகுதியில்*   கார்ல் ஷூனோவர் மற்றும் ரோசாலிண்ட் கால்ட் ஆகியோரின் புத்தகம். *[[ஃபயர் (திரைப்படம்)|'பயர்']]* படம் ஆகியவற்றுடன் விவாதிக்கப்பட்டது.

நந்திகிராமம் (இந்தியா, மேற்கு வங்கம்) கிராமத்தில் தற்கொலை செய்து கொண்ட இரண்டு காதலர்களின் கதையை அடிப்படையாகக் கொண்டு, தெபாலினாவின் திரைப்படமானது "... *ebang bewarish* " ("...and the Unclaimed"), தற்பாலின உறவு தொடர்பாக  சமூகத் தடைகள், குடும்பம் ஏற்றுக் கொள்ளாத நிலை போன்றவற்றைக் கேள்விக்குள்ளாக்கியது. "அதே நிகழ்வை அடிப்படையாகக் கொண்டு, தெபலினாவின் புனைகதை திரைப்படமான " *அபார் ஜோடி இச்சா கோரோ* " (இஃப் யூ டேர் டிசையர்) 2017 இல் வெளியானது.

பின்னர் இவர் " *டின் சோட்டி* ..."(உண்மையில்...), மூன்று இயல்பிலா வாழ்க்கைகளின் கொண்டாட்டங்களை  ஆவணப்படுத்தியது, *கே இந்தியா மேட்ரிமோனி* - ஒரே பாலின திருமண சமத்துவத்தை மையமாகக் கொண்ட ஒரு திரைப்படமாகும். திருமண உறவைத் தேடும் மூன்று ஓரினச்சேர்க்கை நபர்களின் பயணத்தை ஆவணப்படுத்துகிறது. *போர்ஷி நீலர் அர்ஷிநகர்* ( *Beyond The Blues* ), இது மாற்றுப் பாலினத்தவர் ஒருவரின்  பயணத்தை ஆவணப்படுத்துகிறது. *சிட்டிசன் நகர்* தற்போது அதன் தயாரிப்புக்குப் பிந்தைய கட்டத்தில் உள்ளது, அதே போல் ஒரு சோதனை படமான *அமர் ஜிபோனி* படத்தின் பணிகளும் நடந்து வருகிறது.

தெபாலினாவின் மற்றோரு படைப்பான *எபோங் பெவாரிஷ்  (…and the unclaimed) பெல்ஃபாஸ்ட்டில் 2021 இல் நடந்த* *அவுட்பர்ஸ்ட் கியூயர் கலை விழாவின்* ஒரு பகுதியாக, *"மாஸ்"* என்ற தலைப்பில் ஒரு குழுவாக இடம்பெற்றுள்ள உலகெங்கிலும் உள்ள வினோதமான ஆறு சோதனைப் படங்களில் ஒன்றாகும்*.*

## மேற்கோள்கள்

பகுப்பு:இந்தியத் திரைப்படத் தயாரிப்பாளர்கள்
பகுப்பு:இந்தியப் பெண் திரைப்படத் தயாரிப்பாளர்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:வாழும் மக்கள்
பகுப்பு:1972 பிறப்புகள்
சங்கீதா திங்க்ரா சேகல்

**சங்கீதா திங்க்ரா சேகல்** (*Sangita Dhingra Sehgal*-பிறப்பு: 20 சூன் 1958) ஓர் இந்தியச் சட்ட நிபுணர். இவர் 15 திசம்பர் 2014 முதல் தில்லி உயர்நீதிமன்றத்தின் முன்னாள் நீதிபதி ஆவார். இவர் 21 மே 2020 அன்று பதவி விலகினார்.

## பணி
சங்கீதா, சண்டிகரில் 20 சூன் 1958இல் பிறந்தார். சண்டிகரில் பள்ளி மற்றும் கல்லூரி கல்வியினை முடித்தார். 1981ஆம் ஆண்டு தில்லி பல்கலைக்கழகத்தில் சட்டப் பட்டம் பெற்றார். இவர் 26 சூலை 1985-இல் தில்லி நீதித்துறை பணியில் சேர்ந்தார். 2000 முதல் 2003 வரை கூடுதல் அமர்வு நீதிபதியாகப் பணியாற்றினார். 2003 முதல் 2004 வரை இந்தியப் பத்திரிகையாளர் மன்றத்தின் செயலாளராகப் பணியாற்றினார். இவர் ஏப்ரல் 2013 முதல் திசம்பர் 2014 வரை தில்லி உயர் நீதிமன்றத்தின் தலைமை பதிவாளர் இருந்தார். சங்கீதா 15 திசம்பர் 2014 அன்று தில்லி உயர் நீதிமன்றத்தின் கூடுதல் நீதிபதியாகப் பதவி உயர்த்தப்பட்டார். 2 சூன் 2016 அன்று நிரந்தர நீதிபதியானார். மேலும் 21 மே 2020 அன்று நீதிபதி பதவியிலிருந்து விலகி தில்லி மாநில நுகர்வோர் மன்ற குறைதீர் ஆணையத்தின் தலைவராகப் பொறுப்பேற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய நீதிபதிகள்
பகுப்பு:வாழும் மக்கள்
பகுப்பு:1958 பிறப்புகள்
நிசிதா நிர்மல் மாத்ரே

**நிசிதா நிர்மல் மத்ரே** (*Nishita Nirmal Mhatre*) இந்தியாவின் கல்கத்தா உயர் நீதிமன்றத்தின் தற்காலிகத் தலைமை நீதிபதியாக இருந்தவர் ஆவார். இவர் திசம்பர் 1, 2016 அன்று பணியில் சேர்ந்தார். 18 செப்டம்பர் 2017 அன்று கல்கத்தா உயர் நீதிமன்றத்தின் செயல் தலைமை நீதிபதியாக ஓய்வு பெற்றார். இவர் தற்காலிகத் தலைமை நீதிபதியாக இருந்த காலத்தில், நாரதா வழக்கு என்று பிரபலமாக அறியப்படும் அகில இந்திய திரிணாமுல் காங்கிரசு தலைவர்களின் முக்கிய வழக்கில் தலைமை தாங்கி, அந்த வழக்கில் நடுவண் புலனாய்விற்குஉத்தரவிட்டார்.

## இளமை
மத்ரே 20 செப்டம்பர் 1955இல் பிறந்தார். தனது இரண்டாம் நிலைக் கல்விக்காக, மத்ரே மும்பையில் உள்ள சோபியா மகளிர் கல்லூரியில் சேர்ந்தார். இங்கு நுண்ணுயிரியலில் பட்டம் பெற்ற பின்னர், மும்பை அரசு சட்டக் கல்லூரியில் sஅட்டம் பயின்றார்.

## சட்டத் தொழில்
1978ஆம் ஆண்டில், மர்டே தீர்ப்பாயங்களில் பணியாற்றுவதற்கு முன்பு மகாராட்டிரா மற்றும் கோவாவின் வழக்கறிஞர் மன்றத்தில் தனது வழக்கறிஞர் வாழ்க்கையைத் தொடங்கினார். 2000 முதல் 2010 வரை பம்பாய் உயர்நீதிமன்றம் மற்றும் கல்கத்தா உயர்நீதிமன்றத்தில் நீதிபதியாகப் பணியாற்றினார். 2016இல் கல்கத்தாவில் பணிபுரிந்தபோது, தலைமை நீதிபதி கிரிஷ் சந்திர குப்தா ஓய்வு பெற்ற பிறகு, மத்ரே தலைமை நீதிபதியானார்.

## மேற்கோள்கள்

பகுப்பு:மும்பாய் உயர் நீதிமன்ற நீதிபதிகள்
பகுப்பு:21-ஆம் நூற்றாண்டு இந்திய நீதிபதிகள்
ஜோதி சிங்

**ஜோதி சிங்** (*Jyoti Singh*)(பிறப்பு 1 அக்டோபர் 1966) என்பவர் ஓர் இந்திய நீதிபதி ஆவார். இவர் தற்போது, தில்லி உயர்நீதிமன்றத்தில் நீதிபதியாக உள்ளார்.

## பணி
சிங் தில்லியிலுள்ள தில்லி பல்கலைக்கழகத்தில் இளங்கலைச் சட்டத் தேர்வில் தேர்ச்சி பெற்றவர். இதன் பின்னர் இந்திய உச்ச நீதிமன்றத்தில் பயிற்சி பெறும் முன்னர் தில்லி உயர்நீதிமன்றத்தில் வழக்கறிஞர் பயிற்சியைத் தொடங்கினார். இவர் 2011-இல் மூத்த வழக்கறிஞரானார். சிங் இந்தியா அரசு சார்பில் வழக்கறிஞராகப் பணியாற்றினார்.தில்லி உயர்நீதிமன்றச் சட்ட சேவைகள் குழுவின் உறுப்பினராகப் பணியாற்றினார். 22 அக்டோபர் 2018 அன்று தில்லி உயர் நீதிமன்ற நீதிபதியாக நியமிக்கப்பட்டார்.

## மேற்கோள்கள்

* 

பகுப்பு:21-ஆம் நூற்றாண்டு இந்திய நீதிபதிகள்
பகுப்பு:20 ஆம் நூற்றாண்டு இந்தியப் பெண் வழக்கறிஞர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:வாழும் மக்கள்
பகுப்பு:1966 பிறப்புகள்
இலந்தனம் அசிட்டைலசிட்டோனேட்டு

**இலந்தனம் அசிட்டைலசிட்டோனேட்டு** (Lanthanum acetylacetonate) என்பது La(C5H7O2)3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த நீரிலி  அசிட்டைலசிட்டோனேட்டு அணைவுச் சேர்மம் நன்கு வகைப்படுத்தப்படவில்லை. ஆனால் இதன் நீரேற்று வகை அசிட்டைலசிட்டோனேட்டு La(C5H7O2)3(H2O)2 எக்சு-கதிர் படிகவியல் ஆய்வுகள் மூலம் வகைப்படுத்தப்பட்டுள்ளது. 

வெற்றிடத்தின் கீழ் வெப்பமடையும் போது இருநீரேற்று அசிட்டைலசிட்டோனேட்டு ஆக்சோ-கொத்து சேர்மமாக La4O(C5H7O2)10 ஆக மாறுகிறது. இந்த நடத்தை எர்பியம், இட்ரியம், கடோலினியம் மற்றும் யூரோப்பியம் ஆகிய தனிமங்களிலும் காணப்படுகிறது. 

உறுதியற்ற மாறிலிகள் 3.65, 5.13 மற்றும் 6.12 (n=1, 2, 3 உடன் தொடர்புடையது) இலந்தனம் அசிட்டைலசிட்டோனேட்டுக்கு அறிக்கை செய்யப்பட்டுள்ளன.. இலந்தனம் ஆல்காக்சைடுடன் அசிட்டைல் அசிட்டோனை சேர்த்து வினைபுரியச் செய்தால் இலந்தனம் அசிட்டைலசிட்டோனேட்டு உருவாகும். இலந்தனம் அசிட்டைலசிட்டோனேட்டின் நான்குநீரேற்று 110 °செல்சியசு வெப்பநிலையில் சிதைவுற்று ஒற்றைநீரேற்று உருவாகிறது. 150 °செல்சியசு வெப்பநிலையில் இது நீரிலியாக மாறுகிறது. 180-285 °செல்சியசு வெப்பநிலையில்  இலந்தனம் அசிட்டேட்டு உருவாகிறது.

NaLaS2, La2Zr2O7 போன்ற சேர்மங்கள் தயாரிப்பில் இலந்தனம் அசிட்டைலசிட்டோனேட்டு பயன்படுத்தப்படுகிறது.

## மேற்கோள்கள்

பகுப்பு:இலந்தனம் சேர்மங்கள்
பகுப்பு:அசிட்டைலசிட்டோனேட்டு அணைவுகள்
சிவி பூரா

**சிவி பூரா**  (*Siwi Boora*)  இந்தியாவைச் சேர்ந்த ஒரு குத்துச்சண்டை வீரர்   இவர் இலகுரக எடைப் பிரிவு குத்துச்சண்டை போட்டியில்  போட்டியிடுகிறார்.  கேலோ இந்தியா இளைஞர் விளையாட்டுப் போட்டிகளில் தங்கப் பதக்கத்தையும், கெலோ பல்கலைக்கழக விளையாட்டுப் போட்டிகளில் தங்கப் பதக்கத்தையும் வென்றுள்ளார்.

## ஆரம்ப மற்றும் தனிப்பட்ட வாழ்க்கை
சிவி பூரா 1998  ஆம் ஆண்டு அக்டோபர் மாதம் 15 ஆம் தேதியன்று அரியானாவின் இசார் கிராமத்தில் பிறந்தார். இவரின் தந்தை மகேந்திர சிங், ஒரு விவசாயி. இவர் தேசிய அளவில் கூடைப்பந்து விளையாடியுள்ளார். சவீதி பூராஇவரது மூத்த சகோதரியாவார். இவர் சிவி பூராவை குத்துச்சண்டை விளையாடத் தூண்டினார்.

## தொழில்
பல்கேரியா நாட்டில் 2013 ஆண்டு நவம்பர் மாதம் 20 ஆம் தேதி முதல் 29 ஆம் தேதி வரை நடைபெற்ற   ஏஐபிஏ உலக வெற்றியாளர் போட்டியில்   பங்கேற்றார். தைவானில் 2015 ஆண்டு மே மாதம் 14 ஆம் தேதி முதல் 24 ஆம் தேதி வரை நடைபெற்ற   ஏஐபிஏ பெண்கள் இளையோர் குத்துச்சண்டை  வெற்றியாளர் போட்டியில்   பங்கேற்றார்.  இதே ஆண்டு அக்டோபர் மாதம் உருசியாவில் நடைபெற்ற பயிற்சிப் போட்டியிலும் கலந்து கொண்டார்.  2017 ஆம் ஆண்டு சூன் மாதம்  4–11 தேதிகளில் கசக்கிசுத்தான் நாட்டில்  நடைபெற்ற குடியரசுத்தலைவர் கோப்பை போட்டியில் பங்கேற்றார்.  நான்காவது எலைட் மகளிர் தேசிய குத்துச்சண்டை வெற்றியாளர் போட்டியில்  எடை வகுப்பு- 64 கிலோ பிரிவில் பங்கேற்றார். , கேரளாவின் கண்ணூர் நகரத்தில் 2019 ஆம் ஆண்டு திசம்பர் மாதம் 2-8 தேதிகளில் இப்போட்டி நடைபெற்றது.

## மேற்கோள்கள்

பகுப்பு:1998 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பகுப்பு:அரியானா நபர்கள்
பகுப்பு:குத்துச்சண்டை விளையாட்டு வீரர்கள்
கரம்சோதி தலால்

**கரம்சோதி தலால்** (*Karamjyoti Dalal*) இந்தியாவைச் சேர்ந்த ஓர் இணை விளையாட்டு தடகள வீரர்.  வட்டு எறிதல் வீராங்கனையாக அறியப்படுகிறார். அரியானா மாநிலத்தின் ரோத்தக்கு நகரத்தைச் சேர்ந்தவர்.  ஐபிசி உலக இணை தடகள வெற்றியாளர் போட்டியில் வெண்கலப் பதக்கம் வென்றுள்ளார்.  அரியானா மாநிலத்தைச்  சேர்ந்தவரான இவர் ரோத்தக்கு நகரிலுள்ள  மகரிசி தயானந்த் பல்கலைக்கழகத்தில் படித்தார்

## ஆரம்ப வாழ்க்கை மற்றும் தொழில்
மொட்டை மாடியில் இருந்து தவறி விழுந்து விபத்துக்குள்ளாவதற்கு முன்பு  கரம்சோதி ஒரு கபடி வீராங்கனையாக இருந்தார். இவ்விபத்தில் கரம்சோதிக்கு  இயக்குப் புலனுணர்ச்சி பாதிப்பு ஏற்பட்டது.  பின்னர் இவர் வட்டு எறிதல் போட்டியாளராகவும் ஒரு பயிற்சியாளராகவும் செயல்படுகிறார். அரியானாவின் விளையாட்டு மற்றும் இளைஞர் விவகாரத் துறையிலும்  பயிற்சியாளராக உள்ளார். இணை தடகள விளையாட்டை தன் அத்தையின் உதவியோடு கற்றுக் கொண்டார்.

## பதக்கங்கள்
# 2017, துபாயில் நடந்த பாசாகிராண்டு பிரிக்சு போட்டியில்  தங்கப் பதக்கம்.
# 2014 ஆம் ஆண்டு பெய்சிங் நகரத்தில் நடந்த ஆசிய விளையாட்டுப் போட்டிகளில் இரண்டு வெண்கலப் பதக்கங்கள்.
# . 2014 ஆசிய விளையாட்டின் போது  . உலகின் தரவரிசையில் எட்டாம் நிலை 
# 2014 இலண்டனில் நடந்த உலக இணை தடகளப் போட்டியில் வெண்கலப் பதக்கம் 

## மேற்கோள்கள்


பகுப்பு:வாழும் மக்கள்
பகுப்பு:இந்தியப் பெண் வட்டெறி வீரர்கள்
பஞ்சாபி மொழி இயக்கம்

**பஞ்சாபி மொழி இயக்கம்** (Punjabi Language Movement)  என்பது பாக்கித்தான் நாட்டின்  பஞ்சாப் நகரத்தில்  நடைபெற்ற ஒரு மொழியியல் இயக்கம் ஆகும். பாக்கித்தானில்  கலை, பண்பாடு மற்றும் இலக்கியத்தில் பஞ்சாபி மொழி புத்துயிர் பெறுவதை இந்த இயக்கம் நோக்கமாகக் கொண்டதாகும்.      பஞ்சாபி மக்கள் பாக்கித்தான் நாட்டில் மிகப்பெரிய ஓர் இனக்குழுவாக உள்ளனர். உருது  மொழி இங்கு தேசிய மொழியாக உள்ளது.  ஆனால் இந்திய பஞ்சாப்பில் 2008 ஆம் ஆண்டு முதல் ஒவ்வொரு மட்டத்திலும் பஞ்சாபி மொழியைப் படிப்பதும் எழுதுவதும் கட்டாயமாகும். பாட்டியாலா நகரத்தில்  ஒரு சிறப்பு பஞ்சாபி பல்கலைக்கழகமும் பஞ்சாபி மொழிக்காக இயங்குகிறது.  

ஆனால் பஞ்சாபி மொழிக்கு பாக்கித்தான் பஞ்சாபில்  அதிகாரப்பூர்வ தகுதியும் இல்லை.  பஞ்சாபி மொழி இயக்கத்தின் சித்தாந்தங்கள் பஞ்சாபி தேசியவாதத்தை அடிப்படையாகக் கொண்டவையாகும். .

## மேலும் காண்க
* பஞ்சாபி  தனிமாநில இயக்கம்
* இந்தித் திணிப்பு எதிர்ப்புப் போராட்டம் 1937–40

## மேற்கோள்கள்

## புற இணைப்புகள்
* பஞ்சாபி மொழி இயக்கத்தின் அதிகாரப்பூர்வ இணையதளம்
* அதிகாரப்பூர்வ முகநூல்

பகுப்பு:பஞ்சாபி மொழி
பகுப்பு:பாக்கித்தான்
பகுப்பு:பஞ்சாபி தேசியம்
குய்கோ

**குய்கோ** என்பது 2023 இல் வெளிவந்த தமிழ்த் திரைப்படமாகும். இதனை குடி இருந்த கோயில் என்பதன் சுருக்கமாத தலைபிட்டனர். விதார்த், யோகி பாபு, இளவரசு ஆகியோரின் நடிப்பில் அருள் செழியன் இயக்கியிருந்தார். 

## நடிகர்கள்
*விதார்த் -தங்கராஜ் 
*யோகி பாபு - மலையப்பன்
*ஸ்ரீ பிரியங்கா - மலையரசி
* ஜி. ஆர். துர்கா - முத்துமாரி 
*இளவரசு -சண்முகம்
* வேட்டை முத்துகுமார் - பண்பழகன்
* மொசக்குட்டி ராஜேந்திரன் - வெட்டுக்கிளி
*வினோதினி வைத்தியநாதன் - புஷ்பா

## கதை
மலையப்பன் (யோகிபாபு) மலைக்கிராமத்தில் பிறந்து அரபு நாடொன்றில் ஒட்டகம் மேய்க்கும் தொழிலை செய்கின்றார். அவருடைய கிராமத்தில் அன்னை இறந்துவிட இறப்பு சடங்குகளை முன்நின்று செய்ய இளவரசு முன்வருகிறார். யோகி பாபு வெளிநாட்டில் இருந்து திரும்பி வரும்வரை அவருடைய அம்மாவின் உடலை ஐஸ்பெட்டியில் வைக்க முடிவெடுத்து பண்பழகன் என்பவரிடம் வாங்கி வருகின்றனர். அப்போது பண்பழகனிடம் ஆட்கள் இல்லாமையால் உறவினர் விதாத்தை உடன் அனுப்பி வைக்கிறார். 

விதார்த் கணக்கு பாடத்தில் இருக்கும் ஞானம் காரணமாக ஊரில் கணக்கு சொல்லித்தரும் வாத்தியாராக பணி செய்தவர். மலைக்கிராமத்தில் கணக்கு பாடம் கடினமாத இருப்பதாத கூறும் மாணவர்களுக்கு பாடம் கற்றுதந்து நற்பெயர் சம்பாதிக்கிறார்.

## விமர்சனங்கள்
*திரைக்கதையில் ஒரு ஏற்றமோ இறக்கமோ இல்லாமல் படம் முடியும்வரை எந்தவொரு உணர்வும் கடத்தப்படாமல் தட்டையாகவே இருப்பது பெரிய குறை* என விகடன் திரைவிமர்சனத்தில் குறிப்பிடப்படுகிறது. 

## மேற்கோள்கள்

## வெளி இணைப்புகள்
* 

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யோகி பாபு நடித்த திரைப்படங்கள்
கிறிஸ்டினா கோஃப்

**கிறிஸ்டினா மரியா கோஃப்** ( *Christina Maria Gough*; பிறப்பு: பிப்ரவரி 18, 1994) ஓர் ஜெர்மன் துடுப்பாட்ட வீரர் ஆவார். இவர் தேசிய துடுப்பாட்ட அணிக்காக [பன்முக வீரராக விளையாடுகிறார். அனைத்து [பெண்கள் பன்னாட்டு இருபது20 போட்டிகளிலும் விக்கெட் இழப்பின்றி ஒரு அணியின் அதிகபட்ச ஓட்டம் எடுத்து (துடுப்பாட்டங்களுக்கானது) புதிய சாதனையை இவர் இரண்டு முறை உருவாக்கினார்.

2021 துடுப்பாட்டப் போட்டியின் முடிவில், பெண்கள் பன்னாட்டு இருபது20 போட்டிகளில் எந்த வீராங்கனை வைத்திராத அதிகபட்ச மட்டையடி சராசரியை 22 போட்டிகளில் இருந்து 42.23 சராசரியாகக் கொண்டிருந்தார். அதில் இவர் மொத்தம் 549 ஓட்டங்கள் எடுத்தார்.

## ஆரம்ப வாழ்க்கை மற்றும் தொழில்
கிறிஸ்டினா கோஃப் ஒரு ஜெர்மன் தாய்க்கும் மற்றும் ஆங்கிலேய தந்தைக்கு ஆம்பர்கில் பிறந்தார். இவர் இங்கிலாந்தின் பர்மிங்காமில் வளர்ந்தார்.  அங்கு இவர் வெஸ்ட் மிட்லாண்ட்ஸின் சோலிஹல்லில் உள்ள சோலிஹல் பள்ளியில் பயின்றார். இவர் தனது 10 வயதில் துடுப்பாட்டம் விளையாடத் தொடங்கினார். ஆரம்பத்தில் தனது மூத்த சகோதரருடன் தங்களது தோட்டத்தில் விளையாடினார். பின்னர் ஒரு சங்கத்தில் சேர்ந்து விளையாடினார்.

2007 முதல் 2011 வரை, கோஃப் இங்கிலாந்தின் வார்விக்சயர் அணிக்காக இளையோர் அணிகளில் விளையாடினார். 2014 மற்றும் 2016 க்கு இடையில், கேம்பிரிட்சு பல்கலைக்கழக பெண்களுக்கு எதிராக ஆக்சுபோர்டு பல்கலைக்கழக பெண்கள் அணிக்காக மூன்று போட்டிகளில் விளையாடினார். பின்னர் ஆம்பர்கு திரும்பினார்.

## சர்வதேசப் போட்டிகள்
ஆம்பர்க்கிற்கு நிரந்தரமாகச் செல்வதற்கு முன்பே கோஃப் முதலில் ஜெர்மன் தேசிய அணிக்குத் தேர்ந்தெடுக்கப்பட்டார். மே 2015 இல், டென்மார்க்கின் உசும் நகரில் டென்மார்க்கிற்கு எதிராக மூன்று போட்டிகள் கொண்ட இருதரப்பு தொடரில் ஜெர்மனிக்காக விளையாடினார். இருபது20 வடிவத்தில் நடந்த அந்தத் தொடரின் இரண்டாவது மற்றும் மூன்றாவது போட்டிகளில், இவர் ஜெர்மனிக்காக முறையே 43 மற்றும் 59* ஓட்டங்களை அதிகபட்சமாக அடித்தார்.

## உள்ளூர் விளையாட்டு
2012 இல், கோஃப் வார்விக்சயர் முதல் பதினோரு பேரின் ஒரு பகுதியாக இருந்தார். அந்த பருவத்தின் மகளிர் கவுண்டி போட்டிகளில் இது பிரிவு 2 சாம்பியனாக இருந்தது. 2022 பெண்கள் இருபது20 கோப்பைக்காக வார்விக்சயர் அணிக்காக விளையாட கோஃப் திரும்பினார். இவர் 2023இல் மேற்கு மிட்லாண்ட்ஸ் பிராந்திய கோப்பையில் *ஸ்டாஃபோர்ட்ஷையர்* அணிக்காக விளையாடினார்.

ஆம்பர்க்கிற்குச் சென்றதிலிருந்து, 2019 இல் ஜெர்மன் பெண்கள் பன்டெஸ்லிகா வாகையாளர் போட்டியை வென்ற *ராட் ஜெல்ப்* மகளிர் அணிக்காக கோஃப் விளையாடினார். இவர் அல்டோனா 93 என்ற கால்பந்து சங்க அணிக்காக  கால்பந்தும் விளையாடி வருகிறார்.

## சொந்த வாழ்க்கை
விளையாட்டைத் தவிர ஆம்பர்க்கில் உள்ள புள்ளியியல் சேவை வழங்குனருக்கான தரவு ஆய்வாளராகவும், ஒரு சுயாதீன மொழிபெயர்ப்பாளராகவும் பணியாற்றுகிறார்.

## மேற்கோள்கள்

* 
* 
* 
* 
* Noughtie Child Podcast: Season 7 Episode 6 (27 November 2021) – includes interview of Christina Gough

பகுப்பு:வாழும் மக்கள்
பகுப்பு:1994 பிறப்புகள்
பகுப்பு:பெண் துடுப்பாட்டக்காரர்கள்
டெர்பியம் அசிட்டைலசிடோனேட்டு

**டெர்பியம் அசிட்டைலசிடோனேட்டு** (*Terbium acetylacetonate*)  என்பது Tb(C5H7O2)3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த நீரிலி அசிட்டைலசிட்டோனேட்டு அணைவுச் சேர்மம் அடிக்கடி விவாதிக்கப்படுகிறது என்றாலும் இது தனியாக இருக்க வாய்ப்பில்லை என்றும் கூறப்படுகிறது. Tb(C5H7O2)3(H2O)2 என்ற மூலக்கூற்று வாய்ப்பாடு 8 ஒருங்கிணைவுகள் கொண்ட  டெர்பியம் அசிட்டைலசிடோனேட்டு இருநீரேற்றுக்கு மற்ற இலந்தனைடு அசிட்டைலசிட்டோனேட்டுகளின் நடத்தையின் அடிப்படையில் மிகவும் நம்பத்தகுந்த ஒரு மூலக்கூற்று வாய்பாடாகும்.  இந்த இருநீரேற்று எக்சுகதிர் படிகவியல் ஆய்வுகளின் மூலமாகவும் வரையறுக்கப்பட்டுள்ளது. வெற்றிடத்தில்  வெப்பப்படுத்துவதன் மூலம் நீர் நீக்கம் செய்யும் முயற்சியில் மற்ற நீரேற்றப்பட்ட இலந்தனைடு திரிசு (அசிட்டைலைசிட்டோனேட்டு) அணைவுகள்  சிதைந்து ஆக்சோ- கொத்து சேர்மங்கள் உருவாகின்றன. இந்த அணைவுச் சேர்மத்தை டெர்பியம் உப்புகள், அசிட்டைலசிடோ மற்றும் அம்மோனியா போன்ற காரம் ஆகியவற்றைப் பயன்படுத்தி தயாரிக்கலாம். 

:: 3 NH3 + 3 Hacac + Tb(NO3)3 → Tb(acac)3 + 3 NH4NO3

டெர்பியம் அசிட்டைலசிடோனேட்டு 5-[(2-தயோபீன் மெத்திலீன்)அமினோ]-8-ஐதராக்சிகுயினோலின் சேர்த்து அசிட்டோநைட்ரைல்/இருகுளோரோமீத்தேன் கரைசலில் சூடுபடுத்துவதன் மூலம் வெளிர் மஞ்சள் நிறப்படிகங்களாக உருவாகிறது. இது சில ஒளியியல் பொருட்கள் தயாரிப்பில் பயன்படுத்தப்படுகிறது.
 
## மேற்கோள்கள்

பகுப்பு:டெர்பியம் சேர்மங்கள்
பகுப்பு:அசிட்டைலசிட்டோனேட்டு அணைவுகள்
மூன்றாவது கண்

**மூன்றாவது கண்** என்ற தலைப்பில் பின்வரும் கட்டுரைகள் தமிழ் விக்கிபீடியாவில் உள்ளன. பொருத்தமான தலைப்பில் அழுத்துவதன் மூலம் அவ்வவ் கட்டுரைகளை அடையலாம்.

*மூன்றாவது கண் (இறையியல்)
*மூன்றாவது கண் (திரைப்படம்)

பகுப்பு:பக்கவழி நெறிப்படுத்தல்
இலலிதா செராவத்து

**இலலிதா செராவத்து** (*Lalita Sehrawat*) இந்தியாவைச் சேர்ந்த ஒரு மல்யுத்த வீரராவார். 1994 ஆம் ஆண்டு சூன் மாதம் 14 ஆம் தேதியன்று இவர் பிறந்தார். 2014 ஆம் ஆண்டு இசுக்காட்லாந்தின் கிளாசுகோவில் நடைபெற்ற பொதுநலவாய  விளையாட்டுப் போட்டியில் பெண்களுக்கான எதேச்சையான வகை மல்யுத்தப் போட்டியில் 53 கிலோ பிரிவில் இந்தியாவைப் பிரதிநிதித்துவப்படுத்தினார். இப்போட்டியில் இவர் இரண்டாம் இடம்பிடித்து வெள்ளிப் பதக்கம் வென்றார்.

## மேற்கோள்கள்

பகுப்பு:இந்திய விளையாட்டு வீரர்கள்
பகுப்பு:வாழும் மக்கள்
பகுப்பு:அரியானா நபர்கள்
பகுப்பு:மற்போர்
சைரிலிக் பூண்டு

**சைரிலிக் பூண்டு** (தாவரவியல் வகைப்பாடு: *Allium cyrilli, ஆங்கிலம்: cyrillic garlic*) என்பது பூண்டு வகைத் தாவரங்களில் ஒன்றாகும். இதன் பிறப்பிடம் கிரேக்கம் (நாடு), துருக்கி,  இத்தாலியின் தென்கிழக்கிலுள்ள அபுலியா (Apulia) எனக்கருதப்படுகிறது.
முட்டைவடிவ மொட்டுகள், முட்டை வடிவில் இருக்கின்றன. இலைகள் சதைப்பற்றுள்ளதாகக் காணப்படுகின்றன. அடர்ந்த செவ்வூதா நிறமுள்ள  சூலகம் மூன்று சூலக இதழ்களோடு உள்ளன.

## மேற்கோள்கள்

பகுப்பு:பூண்டு வகைகள்
சருதாகிகோ அகாமி

**சருதாகிகோ அகாமி** சப்பானிய மதமான சிந்தோவின் தெய்வம்; மண்ணுலக *கமியின்* தலைவர் அவர். நோரிடோ அவரை *டெய்மியோஜின்* என குறிப்பிடுகிறார். சருதாகிகோ ஓகாமி *குனிட்சுகாமியின்* தலைவராக இருந்தார் மற்றும் *ஜின்னோ ஷாடோகியில்* *ஓட்டனோமிகோடோவின்* மூதாதையர் என்று கூறப்படுகிறது.

இடது|thumb| சருதாகிகோ ஓகாமி; 19 ஆம் நூற்றாண்டின் பிற்பகுதியில் ஓவியத்திலிருந்து எடுக்கப்பட்டது.
சருதாகிகோ ஓகாமி வலிமை மற்றும் வழிகாட்டுதலின் அடையாளமாக பார்க்கப்படுகிறார். அதனால் அவர் அக்கிடோ போன்ற தற்காப்புக் கலைகளின் புரவலர் ஆவார். சுபாகி ஆலயம் மொத்தம் உள்ள இரண்டாயிரத்துக்கும் மேற்பட்ட சருதாகிகோ ஆலயங்களில் முதன்மையானது. *நிஹோன் ஷோகியில்*, அவர் தகாமா-கா-ஹாராவில் இருந்து இறங்கும் போது சூரிய தேவதையான அமதேராசுவின் பேரனான நினிகி-நோ-மிகோடோவை சந்திக்கிறார். அவர் பெரிய தாடி, ஈட்டி, முரட்டு முகம் மற்றும் நீண்ட மூக்குடன் உயர்ந்த மனிதராக சித்தரிக்கப்படுகிறார். அவர் நடனம் மற்றும் கலைகளின் கமியான *அமே-நோ-உசுமே-நோ-மிகோடோகியை* திருமணம் செய்து கொள்கிறார்..சருதாகிகோ "வானத்தையும் பூமியையும் ஒளிரச் செய்யும் கடவுள்" என்று கருதப்பட்டார், மேலும் விசுவாசிகளால் அமதேராசுவுக்கு முன் சூரியக் கடவுளாக (சூரியனின் உருவம்) வணங்கப்பட்டார்.

அவர், அமே-நோ-உசுமே மற்றும் அவர்களது குழந்தைகள் பின்னர் சாருமே குலத்தை உருவாக்கினர். கோஜிகியின் கூற்றுப்படி, அசாகாவில் உள்ள இசுசு ஆற்றில் ஒரு ராட்சத மட்டியிடம் மாட்டிக்கொண்டார், இதனால் நீரில் மூழ்கினார். ஆனால் விசித்திரமாக, சாருதாகிகோவை உஷிபா மோரிகே வாழ்க்கையின் ஒரு வகையான கடவுளாகக் கருதினார். ஓ-சென்சியின் கூற்றுப்படி, ஐகிடோவின் நடைமுறையானது மிசோகி சுத்திகரிப்புக்கான பயிற்சியாகும்.

சருதாகிகோவின் பெயர் சொற்பிறப்பியல் தெளிவற்றது. "சருதா" பாரம்பரியமாக "குரங்கு-வயல்" என்ற ஒரு வகையான பொருளை குறிக்கிறது, அதைத் தொடர்ந்து சப்பானிய மொழியில் *கிகோ* "உன்னத இரத்தத்தின் ஆண் குழந்தை, இளவரசன்" என பொருள்படும். எனவே, சருதாகிகோ ஓகாமியின் பெயரை "பெரிய கடவுள், இளவரசர் சருதா" என்று மொழிபெயர்க்கலாம். சாருடாபிகோ மற்றும் சதாஹிகோ உட்பட அவரது பெயரின் பல மாறுபட்ட உச்சரிப்புகள் உள்ளன.

மானுடவியலாளர் எமிகோ ஓஹ்னுகி-டியர்னி, சருதாகிகோவை ஒரு குரங்கு தெய்வமாக அடையாளப்படுத்தும் காரணிகளை பட்டியலிட்டுள்ளார்: *சரு* என்றால் "குரங்கு", அம்சங்களில் "சப்பானிய மக்காக்குகளின் முக்கிய அம்சமான சிவப்பு பிட்டம் அடங்கும்", மேலும் மக்காக்குகள் குறைந்த அலையில் மட்டிகளை சேகரிக்கும், அது போல அவரது கை சிக்கியது என்றும், "சப்பானிய நாட்டுப்புறக் கதைகளில் அடிக்கடி வரும் கருப்பொருள்" என்றும் கூறுகிறார். ஓகாமி என்ற பட்டத்துடன் கௌரவிக்கப்படும் ஏழு காமிகளில் ஒருவர் என்ற பெருமையை சாருதாகிகோ பெற்றுள்ளார். சருதாஹிகோ மற்றும் இனாரி ஆகியோர் குனிட்சுகாமி அல்லது பூமிக்குரிய காமியில் இருந்து ஒரே ஒகாமியாகத் தோன்றுகிறார்கள். அவர் டைமயோஜின் என அழைக்கப்படுகிறார். டைமயோஜின் என்பதன் பொருள் ஓகாமியிலிருந்து சற்று வித்தியாசமாகத் தோன்றுகிறது, மிகவும் பழமையானது.

## மேற்கோள்கள்

பகுப்பு:சப்பானியக் கடவுள்கள்
முல்லா ராம்

**முல்லா ராம்** (*Mula Ram*) என்பவர் இந்திய அரசியல்வாதியும் சம்மு காசுமீரின் மேனாள் சட்டமன்ற உறுப்பினரும் ஆவார். இவர் 2005-2008ஆம் ஆண்டுகளில் சம்மு காசுமீர் மாநிலத்தின் சமூக நீதித்துறை அமைச்சர் ஆவார். இவர் இந்திய தேசிய காங்கிரசின் தலைவர்களுள் ஒருவராவார். இவர் சம்மு காசுமீர் சட்டப் பேரவையில் உள்ள ராய்ப்பூர்-டோமனா மற்றும் மார் தொகுதி சட்டமன்ற உறுப்பினராகப் பதவி வகித்தார்.தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
குலாம் நபி வாணி

**குலாம் நபி வாணி** (*Ghulam Nabi Wani*)(சோகாமி சாகாப், பிறப்பு 1916, சோகம் லோலாப் என்றும் அழைக்கப்படுகிறார்), சம்மு மற்றும் காசுமீரின் அரசியல்வாதி ஆவார். இவர் நசீர் அசுலம் வாணியின் தாத்தா ஆவார். இவர் 1951 முதல் 1977 வரை லோலாப் பள்ளத்தாக்கு சட்டமன்றத் தொகுதியின் சட்டமன்ற உறுப்பினராக இருந்தார்.

## அமைச்சர்
குலாம் நபி சோகாமி பக்சி குலாம் முகமதுவின் அமைச்சரவையில் அமைச்சராக இருந்தார். இவர் வனங்கள், தொழில்கள் மற்றும் வணிகம் மற்றும் ஊரக வளர்ச்சிக்கான அமைச்சராக இருந்தார்.

## மேற்கோள்கள்


பகுப்பு:1981 இறப்புகள்
பகுப்பு:1916 பிறப்புகள்
பகுப்பு:ஜம்மு காஷ்மீர் அரசியல்வாதிகள்
மஞ்சு கோயல்

நீதிபதி **மஞ்சு கோயல்** (*Manju Goel*-பிறப்பு 1945) தில்லி உயர் நீதிமன்றத்தின் முன்னாள் நீதிபதி ஆவார். ஏப்ரல் 1970-இல், மேற்கு வங்க நீதிமன்ற பணியில் (நீதித்துறை) சேர்ந்த முதல் பெண்மணி ஆனார்.

## இளமை
மஞ்சு மறைந்த ஹசாரி லால் மற்றும் ராஜ் குமாரியின் மகளாவார். இவர் கொல்கத்தா பல்கலைக்கழகத்தில் இளங்கலைச் சட்டப் படிப்பினை முடித்தார். இவர் கல்கத்தா பல்கலைக்கழகத்தில் பொருளாதாரத்தில் முதுகலைப் பட்டம் பெற்றவர். 1967 முதல் 1970 வரை இளங்கலை வகுப்புகள் மற்றும் ஆசிரியர் பயிற்சிக்கான பொருளாதார விரிவுரையாளராகப் பணியாற்றினார்.

## பணி
மஞ்சு ஏப்ரல் 1970-இல் மேற்கு வங்க உரிமையியல் சேவையில் (நீதித்துறை), (இப்போது மேற்கு வங்க நீதித்துறை சேவை) சேர்ந்தார். பின்னர் இவர் தில்லி நீதித்துறை சேவைகள் மூலம் மே 1972-இல் தில்லி நீதித்துறை சேவையில் சேர்ந்தார். இவர் சனவரி 1986-இல் தில்லி உயர் நீதித்துறை பணிக்குப் பதவி உயர்வு பெற்றார்.

சூலை 5, 2004 அன்று தில்லி உயர் நீதிமன்றத்தின் கூடுதல் நீதிபதியாக நியமிக்கப்பட்டார். 3சனவரி 2007 அன்று தில்லி உயர் நீதிமன்ற நீதிபதியாக ஓய்வு பெற்றார்.

ஓய்வு பெற்ற பிறகு, இவர் 25 சனவரி 2007 அன்று மின்சாரத்திற்கான மேல்முறையீட்டுத் தீர்ப்பாயத்தின் நீதித்துறை உறுப்பினராக நியமிக்கப்பட்டார்.

மஞ்சு பிரித்தானிய குழுவின் கீழ் "பாலினம் மற்றும் சட்டம்" பயிற்சி பெற்றவர். இவர் பல பத்திரிகைகளில் கட்டுரைகளை வெளியிட்டுள்ளார். நீதித்துறை அதிகாரிகளுக்கு பயிற்சி அளிப்பதற்காக தேசிய நீதித்துறை அகாதமியால் தயாரிக்கப்பட்ட நூல்களின் ஆசிரியராகத் தொடர்ந்து பங்களித்து வருகின்றார்.

மஞ்சு தேசிய நீதித்துறை அகாதமி, தில்லி சட்ட அகாதமி மற்றும் இந்தியாவில் உள்ள பல்வேறு மாநில நீதித்துறை அகாதமிகளில் சட்டம் சார்ந்து சொற்பொழிவாற்றி வருகிறார்.

தேசிய சட்ட சேவை ஆணையத்தின் மத்திய ஆணையத்தின் முன்னாள் உறுப்பினராக இருந்த இவர், தற்போது சட்ட சேவைகள் வழக்கறிஞர்கள், சட்ட தன்னார்வத் தொண்டர்கள் மற்றும் நன்னடத்தை அதிகாரிகளுக்கான பயிற்சித் திட்ட கையேடு தயாரிப்பதற்கான குழுவின் தலைவராக உள்ளார்.
thumb|சட்ட தன்னார்வலர்களுக்கான பயிற்சி தொகுதி வெளியீடு
நீதிபதி மஞ்சு கோயல் தலைமையில் தேசிய சட்டச் சேவை ஆணையம் மொத்தம் 5 பயிற்சித் தொகுதிகளை வெளியிட்டுள்ளது

இவர் ஒரு நடுவர் மற்றும் மத்தியஸ்தராகவும் இருக்கிறார். தில்லி பன்னாட்டு நடுவர் மையத்தின் நடுவர்களில் இவரும் ஒருவர். இவர் லண்டனில் உள்ள தீர்ப்பாய மையத்தின் குழுவில் முதன்மை நடுவராக உள்ளார். இவர் தில்லியின் தேசிய சட்டப் பல்கலைக்கழகத்தின் ஆளும் குழுவின் உறுப்பினராகவும், சோத்பூரின் தேசிய சட்டப் பல்கலைக்கழகத்தின் கல்விக் குழுவின் உறுப்பினராகவும் உள்ளார். தேராதூனில் உள்ள பெட்ரோலியம் மற்றும் எரிசக்தி ஆய்வுகள் பல்கலைக்கழகத்தின் சட்டப் பள்ளியின் கல்வி ஆலோசனைக் குழுவின் உறுப்பினராகவும் உள்ளார்.

## மேற்கோள்கள்

பகுப்பு:21-ஆம் நூற்றாண்டு இந்திய நீதிபதிகள்
பகுப்பு:வாழும் மக்கள்
பகுப்பு:1945 பிறப்புகள்
டி. மீனா குமாரி

**டி. மீனா குமாரி** (பிறப்பு 1951) இந்தியாவின் ஓய்வுபெற்ற உயர் நீதிமன்ற நீதிபதி ஆவார். இவர் மேகாலயா உயர்நீதிமன்றத்தின் முதல் தலைமை நீதிபதி ஆவார். இவர் இதற்கு முன்பு ஆந்திரப் பிரதேச உயர்நீதிமன்றம் மற்றும் பாட்னா உயர்நீதிமன்றத்தின் நீதிபதியாகப் பணியாற்றினார்.

2013ஆம் ஆண்டு மேகாலயாவின் முதல் தலைமை நீதிபதியாக இவர் நியமிக்கப்பட்டபோது, மாநிலத்தில் விரைவு நீதிமன்றங்களை அமைப்பதும், பிராந்தியத்தின் பிரச்சனைகளைப் புரிந்துகொண்டு நிலுவையில் உள்ள வழக்குகளைக் கையாள்வதும் தனது முதல் முன்னுரிமை என்று கூறினார். இருப்பினும், இவர் ஐந்து மாதங்கள் மட்டுமே இப்பதவியில் இருந்தார். ஆகத்து 2013-இல் மேகாலயா தலைமை நீதிபதியாக இருந்து ஓய்வு பெற்ற பிறகு, திசம்பர் 2014-இல் தமிழ்நாடு மாநில மனித உரிமைகள் ஆணையத்தின் தலைவராக நியமிக்கப்பட்டார். 2011ஆம் ஆண்டு முதல் இந்தப் பதவி காலியாக இருந்தது.

ஆந்திரப் பிரதேச உயர் நீதிமன்றத்தில் நீதிபதியாகப் பணியாற்றிய போது, ஏழு நீதிபதிகள் கொண்ட இருக்கையின் உறுப்பினராக டி. முரளிதர் ராவ் ஆந்திரப் பிரதேச மாநில 2010 வழக்கில் ஈடுபட்டார். இந்த வழக்கு மத அடிப்படையிலான இடஒதுக்கீடு, குறிப்பாகப் பிற்படுத்தப்பட்ட வகுப்பைச் சேர்ந்த முசுலிம்களுக்கான இட ஒதுக்கீடு தொடர்பானது. ஒதுக்கீட்டை ரத்து செய்த பெரும்பான்மை கருத்துடன் உடன்படும் போது, நீதிபதி டி. மீனா குமாரி ஒரு தனி தீர்ப்பை வழங்கினார்.

## சொந்த வாழ்க்கை
ஆந்திரப் பிரதேசத்தின் ஐதராபாத்தில் உள்ள உசுமானியா பல்கலைக்கழகத்தில் சட்டப் பட்டப்படிப்பை முடித்தார். இவர் மறைந்த வயலின் கலைஞர் பத்மசிறீ வெங்கடசுவாமி நாயுடுவின் பேத்தி ஆவார்.

## மேற்கோள்கள்

பகுப்பு:21-ஆம் நூற்றாண்டு இந்திய நீதிபதிகள்
பகுப்பு:1951 பிறப்புகள்
பகுப்பு:வாழும் மக்கள்
கரோலைன் தீவு

thumb|தென்னைகளுடன் அமைந்துள்ள கடற்கரை
**கரோலைன் தீவு**(*Caroline Island, Caroline Atoll, Millennium Island*) என்பது வளைவான பளவப் பாறைகளால் ஆன பவளத் தீவு ஆகும். அமைதிப் பெருங்கடல் நடுவே இருக்கும் கிரிபட்டியில் அமைந்திருக்கும் ஒரு தீவு ஆகும். வருடத்தின் பெரும்பாலான நாட்களில், ஒவ்வொரு நாளின்,  முதல் சூரியத் தோற்றம்  இத்தீவில் நிகழ்வதாகக் கருதப்படுகிறது.

## 1883  சூரிய கிரகணம்

மே 6, 1883 ஆம் ஆண்டில் அமெரிக்க வானவியல் பேராசிரியர் வில்லியம் அப்டன், பிரௌன் பல்கலைக்கழகம். *L'Eclaireur* என்ற பிரெஞ்சு அறிஞர் இரண்டு நாட்களுக்குப் பின் அதே தீவுக்கு வந்து ஆராய்ந்தார்.

## மேற்கோள்கள்

பகுப்பு:பசிபிக் பெருங்கடல் தீவுகள்
பகுப்பு:கிரிபட்டி
பகுப்பு:ஓசியானியா தீவுகள்
பகுப்பு:பவளத் தீவுகள்
விகார் ரசூல் வாணி

**விகார் ரசூல் வாணி** (*Vikar Rasool Wani*) சம்மு காசுமீர் மாநிலத்தில் உள்ள இந்திய தேசிய காங்கிரசின் இந்திய அரசியல்வாதி ஆவார். இவர் சம்மு காசுமீர் மாநிலத்தில் உள்ள பனிகால் சட்டமன்றத் தொகுதியைப் பிரதிநிதித்துவப்படுத்தினார். இவர் தற்போது சம்மு காசுமீர் பிசிசி தலைவராகப் பணியாற்றி வருகிறார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:ஜம்மு காஷ்மீர் அரசியல்வாதிகள்
தெங்கு

thumb| டோரியாமா செகியனின் ''தெங்கு''
**தெங்கு** என்பது சிந்தோ நம்பிக்கையில் காணப்படும் ஒரு வகை பழம்பெரும் உயிரினமாகும். அவை ஒரு வகை யோகாய் (இயற்கைக்கு அப்பாற்பட்ட உயிரினங்கள்) அல்லது சிந்தோ காமி (கடவுள் அல்லது ஆவி) என்று கருதப்படுகிறது. தெங்கு முதலில் வேட்டையாடும் பறவைகள் மற்றும் ஒரு குரங்கு தெய்வத்தின் வடிவங்களை எடுத்தன என்று கருதப்பட்டது. மேலும் அவை பாரம்பரியமாக மனித, குரங்கு மற்றும் பறவையின் குணாதிசயங்களுடன் சித்தரிக்கப்பட்டன. சருதாகிகோ அகாமி  (சிவப்பு முகம் மற்றும் நீண்ட மூக்கு கொண்ட இயற்கைக்கு அப்பாற்பட்ட உயிரினம்) தெங்குவின் அசல் மாதிரியாகக் கருதப்படுகிறது. இன்று இது பிரபலமாக தெங்குவின் பண்பாக கருதப்படுகிறது. அவர்தான் சிந்தோ குரங்குதெய்வம், அவர் சொர்க்கத்திற்கும் பூமிக்கும் வெளிச்சம் கொடுப்பதாகக் கூறப்படுகிறது. சில வல்லுனர்கள், அமேதராசு பிரபலப்படுத்தப்படுவதற்கு முன்னர் வணங்கப்பட்ட சூரியக் கடவுள் சருதாகிகோ என்று கருதுகின்றனர்.

பௌத்தம் நீண்ட காலமாக தெங்குவை சீர்குலைக்கும் பேய்கள் மற்றும் போரின் முன்னோடிகளாக சித்ததரித்தன. இருப்பினும், அவர்களின் உருவம் படிப்படியாக மென்மையாக்கப்பட்டது. தெங்கு சுகெண்டோவின் சந்நியாசி நடைமுறையுடன் தொடர்புடையது, மேலும் அவை பொதுவாக அதன் பின்பற்றுபவர்களான *யமபுசியின்* உடையில் சித்தரிக்கப்படுகின்றன.

## உருவம்
கலையில் தெங்கு பல்வேறு வடிவங்களில் தோன்றுகிறது. இது பொதுவாக ஒரு பெரிய, பயங்கரமான பறவை மற்றும் ஒரு முழு மானுட உயிரினத்திற்கு இடையில், பெரும்பாலும் சிவப்பு முகம் அல்லது வழக்கத்திற்கு மாறாக பெரிய அல்லது நீண்ட மூக்குடன் சித்தரிக்கப்படுகிறது. தெங்குவின் ஆரம்பகால சித்தரிப்புகள், அவை மனிதனைப் போன்ற வடிவத்தை எடுக்கக்கூடிய, பெரும்பாலும் பறவைகளின் இறக்கைகள், தலைகள் கொண்ட காத்தாடி போன்ற உயிரினங்களாகக் காட்டுகின்றன. *தெங்குவின்* நீண்ட மூக்கு 14 ஆம் நூற்றாண்டில் உருவானது, இது பறவையின் அலகின் மனிதமயமாக்கலாக இருக்கலாம். இந்த அம்சம் அவர்களை சருதாகிகோ ஓகாமியுடன் இணைக்கிறது. கிராமத் திருவிழாக்களில், இரண்டு உருவங்களும் பெரும்பாலும் ஒரே மாதிரியான சிவப்பு நிற மூக்கு முகமூடியுடன் சித்தரிக்கப்படுகின்றன.

தெங்கு பொதுவாக ஒரு மந்திர இறகு விசிறி வைத்திருப்பதாக சித்தரிக்கப்படுகிறது  . புராணத்தின் படி, தெங்கு "போர்-விசிறி " மற்றும் "வாளுடன்" சண்டையிட மினமோட்டோவுக்கு கற்றுக் கொடுத்தார். நாட்டுப்புறக் கதைகளில், சில சமயங்களில் மூக்கு நீளமாக அல்லது சிறிதாக இருக்கலாம் ஆனால் பொதுவாக தெங்கு பெரும் காற்றைக் கிளறிவிடும் சக்தியைக் கொண்டதாக கூறுகின்றனர். *தெங்கு-கெட்டா* என்று அழைக்கப்படும் உயரமான, ஒற்றைப் செருப்பு போன்ற வித்தியாசமான பாகங்கள் *தெங்குவுடன்* தொடர்புடையதாக இருக்கலாம் என நம்பப்படுகிறது.

## தோற்றம்
*தெங்கு* என்ற சொல் மற்றும் அதை எழுதப் பயன்படுத்தப்படும் எழுத்துக்கள் *தியாங்கு* எனப்படும் சீன நாட்டுப்புறக் கதைகளிலிருந்து ஒரு கடுமையான அரக்கனின் பெயரிலிருந்து பெறப்பட்டதாக கூறப்படுகிறது. சீன இலக்கியம் இந்த உயிரினத்திற்கு பலவிதமான விளக்கங்களை வழங்குகிறது. பெரும்பாலும் இது ஒரு கடுமையான கோரை பல் கொண்ட அசுரன் ஆகும். அது இடி போன்ற சத்தத்தை எழுப்பி போரைக் கொண்டுவருகிறது. 1791 இல் எழுதப்பட்ட "வினோதமான கதைகளின் தொகுப்பு", கூர்மையான கொக்கு மற்றும் நிமிர்ந்த தோரணையுடன் நாய் போன்ற தெங்குவை விவரிக்கிறது, ஆனால் பொதுவாக *தியாங்கு* அவர்களின் சப்பானிய சகாக்களிடமிருந்து இருந்து வேறுபடுகிறது. 

## மேற்கோள்கள்

பகுப்பு:சப்பானியக் கடவுள்கள்
ஐம்படி

**ஐம்படி** (Pentamer) என்பது ஐந்து துணை அலகுகளைக் கொண்ட ஒரு சேர்மமாகும்.

வேதியியலில், ஐந்து ஒற்றைப்படிகளால் ஆகிய மூலக்கூறுகளுக்கு இது பொருந்தும்.

உயிர் வேதியியலில், இது பெருமூலக்கூறுகளுக்கு, குறிப்பாக ஐம்படிப் புரதங்களுக்கு, ஐந்து புரோட்டீக் துணை அலகுகளால் ஆனது.

நுண்ணுயிரியலில், ஒரு ஐம்படி என்பது பாலிஎட்ரல் புரதக் கூட்டை உருவாக்கும் புரதங்களில் ஒன்றாகும், இது கார்பாக்சிசோம்கள் எனப்படும் பாக்டீரியா நுண்ணிய பெட்டிகளை உள்ளடக்கியது.

நோயெதிர்ப்பு அறிவியலில், ஒரு எம்எச்சி ஐம்படி என்பது ஆன்டிஜென்-குறிப்பிட்ட CD8+ டி உயிரணுக்களைக் கண்டறியப் பயன்படும் ஒரு மறுஉருவாக்கம் ஆகும்.

## மேற்கோள்கள்

பகுப்பு:வேதியியல் பற்றிய குறுங்கட்டுரைகள்
கொம்பு வைச்ச சிங்கம்டா

***கொம்பு வைச்ச சிங்கம்டா*** () என்பது 2022 இல் வெளிவந்த தமிழ்  அதிரடித் திரைப்படம் ஆகும். இதனை எஸ். ஆர். பிரபாகரன் எழுதி இயக்கியுள்ளார்.  இத்திரைப்படத்தில் சசிகுமார் (இயக்குநர்) மற்றும் மடோனா செபாஸ்டியன் ஆகியோர் முக்கிய கதாபாத்திரங்களில் நடித்திருக்கின்றனர். துணை நடிகர்களாக சூரி, மகேந்திரன், ஹரீஷ் பேரடி ஆகியோர் நடித்திருந்தனர்.

## நடிகர்கள்

* சசிகுமார் (இயக்குநர்) - தமன்
* மடோனா செபாஸ்டியன் - தமிழ்செல்வி 
* சூரி - கார்த்திக்
* மகேந்திரன் - தேவேந்திரன் 
* ஹரீஷ் பேரடி - வேலப்பன் 
* இந்திர குமார்
* ஸ்ரீ பிரியங்கா - ராகினி
* தீபா ராமானுஜம் 
* குலப்புள்ளி லீலா - ராகினியின் பாட்டி
* சத்தியப்பிரியா
* அருள்தாஸ்
* சங்கிலி முருகன்
* கஜராஜ்
* ஹலோ கந்தசாமி
* சென்றாயன் - தமிழ்செல்வியின் காதலி
* மு ராமசாமி - ஊர் தலைவர்
* தமிழ்குமரன்
* ராஜேஷ்
* கலாட்டா குரு
* ராஜீவ் விஜய்
*அபிசரவணன் - தமனின் நண்பன் 
* சந்தோஷ் கிருஷ்ணன்
* லோகு
* மூணார் ரமேஷ் - அடியாள்
* நாகவிசால்
* சமுத்திரக்கனி - ஈழப் போராளி

## ஆதாரங்கள்

## வெளி இணைப்புகள்
* 

பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சசிகுமார் நடித்த திரைப்படங்கள்
பகுப்பு:சமுத்திரக்கனி நடித்த திரைப்படங்கள்
பகுப்பு:சூரி நடித்த திரைப்படங்கள்
பர்மிலா தோகாசு

**பர்மிலா தோகாசு** (*Parmila Tokas*) ஓர் இந்திய அரசியல்வாதியும் தில்லியின் ஆறாவது சட்டமன்றம் மற்றும் ஏழாவது சட்டமன்றத்தில் உறுப்பினராக இருந்தார். இவர் ஆம் ஆத்மி கட்சியின் உறுப்பினர் மற்றும் தில்லியின் ஆர். கே. புரம் சட்டமன்றத் தொகுதியினைப் பிரதிநிதித்துவப்படுத்துகிறார்.

## இளமை
பர்மிளா தோகாசு தில்லியில் உள்ள தன்சா கிராமத்தில் பிறந்தார். தன்சாவில் உள்ள அரசு சர்வோதயாப் பெண்கள் மூத்தோர் மேனிலைப் பள்ளியில் கல்வி பயின்றார். தோகாசு ஒரு தொழிலதிபர். 2013-ல் இவரின் கணவர் தீரஜ்குமார் தோகாசு ஆர். கே. நகர் தொகுதியில் போட்டியிட்டுத் தோல்வியடைந்தார்.

## அரசியல்
பர்மிலா தோகாசு ஆம் ஆத்மி கட்சியின் உறுப்பினர். தில்லியின் ஆறாவது சட்டப் பேரவையில் இவர் சட்டமன்ற உறுப்பினராக பதவியேற்றது முதல் முறையாகும். 2015 தில்லி சட்டப் பேரவைத் தேர்தலில் பா. ஜ. க.வின் அனில் குமார் சர்மாவை 19,068 வாக்குகள் வித்தியாசத்தில் தோற்கடித்தார். இவர் தில்லியின் ஆர். கே. புரம் சட்டமன்றத் தொகுதியிலிருந்து சட்டமன்ற உறுப்பினராக இருந்துள்ளார்.

22 திசம்பர் 2015 அன்று, ஆம் ஆத்மி கட்சியின் பெண்கள் பிரிவைச் சேர்ந்த பலர் பங்கேற்ற தொழிலாளிக்கு எதிரான தாக்குதலுக்காக தோகாசு மற்றும் அவரது கணவர் மீது மத்திய பொதுப்பணித் துறையின் இந்தியப் பணியாளரால் புகார் அளிக்கப்பட்டது.

## சட்டமன்ற உறுப்பினர்
2015 முதல் இவர் தில்லியின் ஆறாவது சட்டமன்ற உறுப்பினராக இருந்தார்.

## சட்டமன்ற உறுப்பினர் (2020 - தற்போது)
இரண்டாவது முறையாக 2020ஆம் ஆண்டு நடைபெற்ற தேர்தலில் இவர் போட்டியிட்டு 7வது தில்லி சட்டமன்றத்தில் தேர்ந்தெடுக்கப்பட்ட உறுப்பினராக உள்ளார்.

; தில்லி சட்டப் பேரவையின் குழு ஒதுக்கீடு குடுவின் உறுப்பினராக உள்ளார். இவர் (2022-2023), அரசாங்க முயற்சிகளுக்கான குழுவின் உறுப்பினராகவும் உள்ளார்.

*

## மேலும் பார்க்கவும்

* தில்லி சட்டமன்றம்
* இந்திய அரசு
* இந்திய அரசியல்
* ஆம் ஆத்மி கட்சி

## மேற்கோள்கள்

பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பூர்ணிமா சேத்தி

**பூர்ணிமா சேத்தி** (Purnima Sethi) இந்தியாவின் புது தில்லியைச் சேர்ந்த ஓர் அரசியல்வாதியாவார். 1954ஆம் ஆண்டு அக்டோபர் மாதம் 18 ஆம் தேதியன்று தில்லியில் இவர் பிறந்தார். பாரதிய சனதா கட்சியின் மூத்த தலைவராக அறியப்படுகிறார். 1993 ஆம் ஆண்டு கல்காச்சி (தில்லி சட்டமன்றத் தொகுதி) தொகுதியிலிருந்து தில்லி சட்டமன்றத்திற்குத் தேர்ந்தெடுக்கப்பட்டார். 1998ஆம் ஆண்டில் தில்லி அரசாங்கத்தில் அமைச்சராகப் பணியாற்றினார். சமூக நலம் மற்றும் உணவு மற்றும் வழங்கல் துறைகளில் அமைச்சராக இருந்தார்.

பூர்ணிமா சேத்தி, தேசுபந்து கல்லூரியில் அறிவியலில் இளநிலை பட்டம் பெற்றார். பின்னர் தில்லி பல்கலைக்கழகத்தில் சட்டம் பயின்றார். பள்ளி மற்றும் கல்லூரி நாட்களிலிருந்தே அவர் ஒரு தீவிர தலைவராக இருந்தார். 1974 ஆம் ஆண்டு தில்லி பல்கலைக்கழக மாணவர் சங்கத்தின் முதல் பெண் இணைச் செயலாளராக தேர்ந்தெடுக்கப்பட்டார். 

2012 ஆம் ஆண்டு அக்டோபர் மாதம் 17 ஆம் தேதியன்று இறந்தார். 

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2012 இறப்புகள்
பகுப்பு:1954 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:தில்லி அரசியல்வாதிகள்
உப்புமாவெளி

**உப்புமாவெளி** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தெற்கே சுமார் 8 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
சரிதா சவுத்ரி

**சரிதா சவுத்ரி** (*Sarita Chaudhary*-பிறப்பு 1975) இந்திய அரசியல்வாதியும் தில்லி மாநகர மேனாள் மாநகரத் தந்தையும் ஆவார். இவர் தெற்கு தில்லி மாநகராட்சியில் 2013-2014ஆம் ஆண்டுகளில் நகரத் தந்தையாகப்  பணியாற்றினார். சரிதா பாரதிய ஜனதா கட்சியின் தலைவர் ஆவார்.

சரிதா மகரிசி தயானந்த பல்கலைக்கழகத்தில் இளங்கலை கல்வியியல் கல்வி மற்றும் இளங்கலைச் சட்டம் பயின்றுள்ளார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1975 பிறப்புகள்
அபய் (1994 திரைப்படம்)

**அபய் ( ''தி ஃபியர்லெஸ்'' )** *(Abhay (The Fearless))*ஒரு இந்திய குழந்தைகள் திரைப்படம் ஆகும்.  பிரபல தொலைக்காட்சித் தொகுப்பாளரும் நடிகருமான அண்ணு கபூர் இயக்கிய இந்தத் திரைப்படத்தில் நானா படேகர், பெஞ்சமின் கெலானி மற்றும் மூன் மூன் சென் உள்ளிட்ட பாலிவுட் பிரபலங்கள் நடித்துள்ளனர் மற்றும் விசால் பரத்வாஜ் இசையமைத்துள்ளார்.

## கதைக்களம்
தாங்கள் குடியேறிய வீட்டில் அதன் முன்னாள் உரிமையாளர் ராணாவின் பேய் வேட்டையாடுகிறது என்ற வதந்திகளை நாயகர்கள் புறக்கணிக்கிறார்கள். அவர்களின் மூன்று குழந்தைகளும் இந்த பேய்க்கதைகளில் மகிழ்ச்சி அடைகிறார்கள் மற்றும் பேயைச் சந்திக்க விரும்புகிறார்கள். இதற்கிடையில், ராணாவும் அவனது சக பேயும், இந்த ஊடுருவலில் மகிழ்ச்சியடையாமல், புதிய உரிமையாளர்களை பயமுறுத்தத் திட்டமிட்டுள்ளனர். உயிருள்ளவர்கள் பேய்களுக்கு எதிராகத் தங்கள் புத்திசாலித்தனத்தை வெளிப்படுத்தும்போது, இரகசியங்கள் வெளிவருகின்றன, இது பேய்களின் கடந்த காலத்தின் மீது அதிக வெளிச்சம் போடுவது மட்டுமல்லாமல், குழந்தைகள் அறியாதிருக்கும் பயத்தால் பயப்படுவதற்கு சாந்தமான உயிரினங்கள் அல்ல என்பதையும் காட்டுகிறது.

## நடிகர்கள்

* ராணா திக்விஜய் சிங்காக நானா படேகர்
* ராகுல் நாயக்காக மயங்க் சர்மா
* பிரியங்கா நாயகாக ஏகா லக்கானி
* இஷான் நாயகாக அங்கித் தேசாய்
* மூன் மூன் சென்
* பெஞ்சமின் கிலானி

## விருதுகள்
1994 இல் நடைபெற்ற 42வது தேசிய திரைப்பட விருதுகளில் *சிறந்த குழந்தைகள் திரைப்படம் - தங்கத் தாமரை விருதை* வென்றது. இத்திரைப்படத்தின் இயக்குநர் அன்னு கபூர் *சிறந்த இயக்குநருக்கான வி. சாந்தாராம் விருதை வென்றார்*. 

## மேற்கோள்கள்

## வெளி இணைப்புகள்

* 
பகுப்பு:1994 திரைப்படங்கள்
ஜோ பிரஸ்டியா

**ஜோ ப்ரெஸ்டியா** (*Jo Prestia*) (பிறப்பு: சூன் 5, 1960 இல் போர்டோ எம்பெடோகில் ) ஒரு இத்தாலிய நாட்டைச் சேர்ந்த பிரெஞ்சு கிக் குத்துச்சண்டை வீரர்  மற்றும் நடிகர் ஆவார். இவர் 1996 ஆம் ஆண்டு முதல் எழுபதுக்கும் மேற்பட்ட படங்களில் தோன்றியுள்ளார் மற்றும் சர்ச்சைக்குரிய 2002 திரைப்படமான *இர்ரெவர்சிபில்* லு டெனியாவாக நடித்ததற்காக மிகவும் பிரபலமானவர் ஆவார்.

## மேற்கோள்கள்

## வெளி இணைப்புகள்

* Jo Prestia at IMDb

பகுப்பு:வாழும் மக்கள்
பகுப்பு:1960 பிறப்புகள்
கமல் குமாரி அறக்கட்டளை

**கமல் குமாரி அறக்கட்டளை** (*Kamal Kumari Foundation*) என்பது  என்பது அசாமில் உள்ள ஒரு தொண்டு அறக்கட்டளை ஆகும். இந்த அறக்கட்டளை இந்திய தொழிலதிபர், தேயிலை தோட்டக்காரர் மற்றும் பரோபகாரர் ஹேமேந்திர பிரசாத் பரூவால் 1990-இல் நிறுவப்பட்டது. இது இவரின் தாயார் கமல் குமாரி பருவாவின் நினைவாகத் தோற்றுவிக்கப்பட்டது. இதன் தொண்டு மற்றும் ஆக்கப்பூர்வமான நடவடிக்கைகளுக்காக இந்தியாவின் முழுமையும் வடகிழக்குப் பகுதிகளிலும் புகழ்பெற்றது.

## செயல்பாடுகள்
இந்த அறக்கட்டளை தொடக்கத்திலிருந்தே, அறக்கட்டளையானது உள்ளிட்ட பல்வேறு துறைகளை மேம்படுத்துவதில் தீவிரமாகப் பங்கேற்று வருகிறது.

* அசாமின் பல்வேறு பகுதிகளில் நாம்கர்கள் மற்றும் சத்ரியா கலாச்சார மையங்களை மீட்டமைத்தல்
* பொது வசதிகளை உருவாக்குதல் மற்றும் புதுப்பித்தல்
* தேசிய புகழ்பெற்ற நிறுவனங்களில் திறமையான மாணவர்களுக்கு நிதியுதவி செய்தல்
* மாற்றுத்திறனாளி மற்றும் தேவைப்படும் மாணவர்களுக்கு உதவித்தொகையை நிறுவுதல்
* ஏழைகளுக்கு மருத்துவ உதவிகளை வழங்குதல்
* அரிதான அசாமி இலக்கியப் படைப்புகளை வெளியிட நிதி உதவி வழங்குதல்

அசாமில் 150 வருட இதழியல் கொண்டாட்டக் குழுவால் வெளியிடப்பட்ட "அசாமில் 150 வருட இதழியல்" தொகுதியின் வெளியீட்டிற்கான முழு செலவையும் அறக்கட்டளை ஏற்றுக்கொண்டது.

## விருதுகள்
அறிவியல் மற்றும் தொழில்நுட்பம், கலை மற்றும் கலாச்சாரம் மற்றும் பத்திரிகை துறையில் சிறந்து விளங்கும் நோக்கத்துடன் தனிநபர் அல்லது குழுவிற்கு இந்த அறக்கட்டளை ஆண்டுதோறும் மூன்று தேசிய விருதுகளை வழங்குகிறது. விருதுகள்.

* கலை மற்றும் கலாச்சாரம் மற்றும் அறிவியல் மற்றும் தொழில்நுட்பத்தில் சிறந்து விளங்கியதற்காகக் கமல் குமாரி தேசிய விருது
* சிவ பிரசாத் பரூவா பத்திரிக்கைத் துறையில் சிறந்து விளங்கும் தேசிய விருது

ஒவ்வொரு விருதும் ரூ.2 லட்சம், கோப்பை, பொன்னாடை மற்றும் பாராட்டுப் பத்திரம் கொண்டது.

## மேலும் பார்க்கவும்

* கமல் குமாரி பரூவா
* சிவ பிரசாத் பரூவா தேசிய விருது

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்

பகுப்பு:இந்தியாவில் உள்ள இலாபநோக்கற்ற நிறுவனங்கள்
பகுப்பு:இந்தியத் தொண்டு நிறுவனங்கள்
இலால் பிகாரி திவாரி

**இலால் பிகாரி திவாரி** (*Lal Bihari Tiwari*-பிறப்பு 30 நவம்பர் 1941) என்பவர் இந்தியாவின் தலைநகரான தில்லியைச் சேர்ந்த ஓர் அரசியல்வாதி. இவர் பாரதிய ஜனதா கட்சியின் உறுப்பினராக இருந்தார்.

## வகித்த பதவிகள்

* 1993-சூன் 1997: உறுப்பினர், டெல்லி சட்டமன்றம்
* திசம்பர் 1993-சூன் 1997: அமைச்சர், உணவு மற்றும் வழங்கல், தில்லி அரசு
* 1997: இடைத்தேர்தலில் மக்களவைக்குத் தேர்ந்தெடுக்கப்பட்டார் (பதினொன்றாவது)
* 1998: 12வது மக்களவைக்குத் தேர்ந்தெடுக்கப்பட்டார் (2வது முறை)
* 1999: 13வது மக்களவைக்குத் தேர்ந்தெடுக்கப்பட்டார் (3வது முறை)

## மேற்கோள்கள்
கிழக்கு டெல்லி (லோக்சபா தொகுதி) http://www.elections.in/delhi/assembly-constituencies/east-delhi.html

பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:1941 பிறப்புகள்
பகுப்பு:வாழும் மக்கள்
கல்கா தாசு

**கல்கா தாசு** (*Kalka Dass*) இந்திய நாடாளுமன்றத்தின் கீழவையான மக்களவையின் முன்னாள் உறுப்பினர் ஆவார். இவர் பாரதிய ஜனதா கட்சியின் தலைவர் மற்றும் கட்சியின் தோற்றுவிப்பாளரில் ஒருவர். இவர் 9வது மக்களவையிலும் 10வது மக்களவையிலும் தில்லியின் கரோல்பாக் மக்களவைத் தொகுதியினை பிரதிநிதித்துவப்படுத்தினார். 1977-1980ல் தில்லி பெருநகர சபையின் தலைவராகவும், 1985 முதல் 1989 வரை எதிர்க்கட்சித் தலைவராகவும் இருந்தார். 1988-இல் தில்லியில் களமிறங்கிய பாரதிய ஜனதா கட்சியின் முதல் நபர் இவராவார்.

## மேற்கோள்கள்

பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:வாழும் மக்கள்
தரம்பால் லக்ரா

**தரம்பால் லக்ரா** (*Dharampal Lakra*) தில்லியைச் சேர்ந்த இந்திய அரசியல்வாதி ஆவார். பிப்ரவரி 2020-இல் அவர் முண்டுகா சட்டமன்றத் தொகுதியைப் பிரதிநிதித்துவப்படுத்தி தில்லியின் ஏழாவது சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் ஆம் ஆத்மி கட்சியைச் சேர்ந்தவர்.

## அரசியல் வாழ்க்கை
லக்ரா முன்பு இந்திய தேசிய காங்கிரசின் உள்ளூர் அலுவலகப் பொறுப்பாளராக இருந்தார். இவர் 2014ஆம் ஆண்டு இ.தே.கா. கட்சியிலிருந்து விலகி ஆம் ஆத்மி கட்சியில் சேர்ந்தார்.

## வாழ்க்கை
லக்ரா முண்டுகாவைச் சேர்ந்த தொழிலதிபர். இவர் தன்னை ஒரு விவசாயவாதி என்றும் இந்திய உணவுக் கழகத்தின் உறுப்பினர் என்றும் வர்ணித்துள்ளார். 2020 சட்டப் பேரவைத் தேர்தலில், 300 கோடி ரூபாய் சொத்துக்களுடன் இவர் பணக்கார வேட்பாளராகக் குறிப்பிடப்பட்டார்.

## மேற்கோள்கள்

பகுப்பு:வாழும் மக்கள்
நிஹான் ஷோகி

[வலது|thumb|300x300px| நிஹான் ஷோகி நகலில் இருந்து, ஆரம்ப [ஹையன் காலகட்டம்|ஹெயன் காலம் (794-1185)]]
**நிஹான் ஷோகி**, இது பாரம்பரிய சப்பானிய வரலாற்றின் இரண்டாவது பழமையான புத்தகமாகும். இந்த புத்தகம் *நிஹோங்கி* என்றும் அழைக்கப்படுகிறது  . இது ''கோஜிகி''யை  விட விரிவானது. மேலும் இது பண்டைய சப்பானின் மிக முழுமையான வரலாற்றுப் பதிவை உள்ளடக்கியிருப்பதால், வரலாற்றாசிரியர்கள் மற்றும் தொல்பொருள் ஆராய்ச்சியாளர்களுக்கு ஒரு முக்கியமான கருவியாக உள்ளது. இந்த புத்தகம் 720 இல் இளவரசர் டோனேரியின் தலையங்க மேற்பார்வையில் நோ யசுமாரோவின் உதவியுடன் முடிக்கப்பட்டு பேரரசி ஜென்ஷோவிடம் வழங்கப்பட்டது. சப்பானிய நாகரிகத்தின் மீதான சீன தாக்கத்தின் பிரதிபலிப்பாகவும் இந்த புத்தகம் உள்ளது. சப்பானில், சீன வரலாற்றுடன் ஒப்பிடக்கூடிய எழுதப்பட்ட வரலாற்றை விரும்பியதன் காரணமாக தோன்றியது இது.

## பின்னணி
பேரரசர் டென்மு, இளவரசர் கவாஷிமா உட்பட 12 பேரை பேரரசின் பழைய வரலாற்றைத் திருத்த உத்தரவிட்டார். நிஹான் ஷோகி என்பது பழைய ஆவணங்களின் தொகுப்பாகும், குறிப்பாக ஆறாம் நூற்றாண்டிலிருந்து யமடோ நீதிமன்றத்தில் வைக்கப்பட்டிருந்த பதிவுகள்  இதில் அடங்கும். நீதிமன்றத்தில் சேவை செய்யும் குலங்கள் சமர்ப்பித்த ஆவணங்கள் மற்றும் நாட்டுப்புறக் கதைகளும் இதில் அடங்கும். ஏகாதிபத்திய (யமடோ) நீதிமன்றம் மற்றும் முக்கிய குலங்களின் பல்வேறு பரம்பரை மற்றும் நிகழ்வு வரலாறுகளின் தொகுப்பு 6 ஆம் நூற்றாண்டில் பேரரசர்கள் கெய்டாய் மற்றும் கின்மேயின் ஆட்சியின் போது தொடங்கியது என்று நம்பப்படுகிறது. இளவரசர் ஷோடோகு மற்றும் சோகா நோ உமாகோ ஆகியோரின் அனுசரணையில் 620 இல் இது தயாரிக்கப்பட்டது. *நிஹான் ஷோகியின்* கூற்றுப்படி, அவர்களின் முயற்சியின் கீழ் *டென்னோகி* ("பேரரசர்களின் பதிவு"), *கொக்கி* (தேசிய சாதனை) மற்றும் பிற "அடிப்படை பதிவுகள்" என ஆவணங்கள் தொகுக்கப்பட்டன. இந்த நூல்களில், 645 இல் இஷி சம்பவத்தின் போது சோகா நோ எமிஷியின் இடம் (இந்த ஆவணங்கள் வைக்கப்பட்டிருந்த இடம்) எரிக்கப்பட்டதில் *கொக்கி* மட்டுமே எஞ்சியது, மேலும் விரைவில் அதுவும் தொலைந்து போனது.

## உள்ளடக்கம்
நிஹான் ஷோகி சப்பானிய படைப்புக் கதையுடன் தொடங்குகிறது. உலகின் தோற்றம் மற்றும் தெய்வீக மனிதர்களின் முதல் ஏழு தலைமுறைகளை விளக்குகிறது. மேலும் கோஜிகி போலவே  8 ஆம் நூற்றாண்டின் நிகழ்வுகள் வரை பல கதைகளுடன் செல்கிறது. இது பேரரசர் டென்ஜி, பேரரசர் டென்மு மற்றும் பேரரசி ஜித்தோ ஆகியோரின் பிந்தைய ஆட்சிகளை துல்லியமாக பதிவு செய்வதாக நம்பப்படுகிறது. நிஹான் ஷோகி நல்லொழுக்கமுள்ள ஆட்சியாளர்களின் தகுதிகள் மற்றும் மோசமான ஆட்சியாளர்களின் தவறுகள் மீது கவனம் செலுத்துகிறது. இது புராண காலங்களின் அத்தியாயங்கள் மற்றும் பிற நாடுகளுடனான இராஜதந்திர தொடர்புகளை விவரிக்கிறது. 

## மொழி
நிஹான் ஷோகி அந்த நேரத்தில் உத்தியோகபூர்வ ஆவணங்களுக்கு பொதுவானது போல, கிளாசிக்கல் சீன மொழியில் எழுதப்பட்டது. மறுபுறம் கோஜிகி சப்பானிய மொழி மற்றும் சீன மொழி கலவையில் எழுதப்பட்டது. நிஹான் ஷோகி சப்பானிய மொழியில் வார்த்தைகள் எவ்வாறு உச்சரிக்கப்படுகின்றன என்பதை வாசகருக்குக் கூறும் ஏராளமான ஒலிபெயர்ப்பு குறிப்புகள் உள்ளன. மொத்தமாக, இந்த புத்தகத்தில் உள்ள கதைகள் கிகி கதைகள் என்று குறிப்பிடப்படுகின்றன. இதன் முதல் ஆங்கில மொழிபெயர்ப்பு வில்லியம் ஜார்ஜ் ஆஸ்டனால் 1896 இல் முடிக்கப்பட்டது.
## மேற்கோள்கள்

பகுப்பு:720
பகுப்பு:ஜப்பானியத் தொன்மவியல்
ஆம் ஆத்மி கட்சியின் மக்களவை உறுப்பினர்களின் பட்டியல்

**ஆம் ஆத்மி கட்சியின் மக்களவை உறுப்பினர்களின் பட்டியல்** (*List of Lok Sabha members from the Aam Aadmi Party*) என்பது இந்திய அரசியல் கட்சியான ஆம் ஆத்மி கட்சியின் சார்பில் போட்டியிட்டு வெற்றி பெற்று இந்திய நாடாளுமன்றத்தின் கீழவையான மக்களவையில் உறுப்பினர்களாக உள்ளவர்களின் பட்டியல் ஆகும். ஆம் ஆத்மி கட்சி நவம்பர் 2012-இல் அரவிந்த் கெஜ்ரிவால் மற்றும் அவரது தோழர்களால் நிறுவப்பட்டது. இது தற்போது இரண்டு மாநிலங்களில் ஆளும் கட்சியாக உள்ளது. இவை தில்லி, இந்தியாவின் தலைநகர் பிரதேசம் மற்றும் பஞ்சாப் மாநிலம். தற்போது, மக்களவையில் ஆம் ஆத்மி கட்சியின் மக்களவை உறுப்பினராக சுசில் குமார் ரிங்கு, ஜலந்தரில் இருந்து இடைத்தேர்தலில் தேர்ந்தெடுக்கப்பட்டுள்ளார்.

## மேற்கோள்கள்

## வெளி இணைப்புகள்
* 
*
கேம்சந்த் யாதவ்

**கேம்சந்த் யாதவ்** (*Hemchand Yadav*, 1 திசம்பர் 1958 - 11 ஏப்ரல் 2018) என்பவர் ஓர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் 2003 முதல் 2013 வரை சத்தீசுகர் அரசில் அமைச்சராக இருந்தார்.

## இளமை
யாதவ் துர்க்கில் சிறு விவசாயியான இராம்லால் யாதவுக்கு மகனாகப் பிறந்தார். இவர் 9 மார்ச் 1976-இல் லீலா யாதவை மணந்தார். இவர்களுக்கு நான்கு குழந்தைகள்; இரண்டு மகன்கள் மற்றும் இரண்டு மகள்கள் உள்ளனர். 1987-இல் அரசியலில் தீவிரமாக இறங்கினார்.

## அரசியல் வாழ்க்கை
யாதவ் முதன்முதலில் 1998ஆம் ஆண்டு துர்க் சட்டமன்றத் தொகுதியிலிருந்து தனது காங்கிரசின் போட்டியாளரான அருண் வோராவை 3,279 வித்தியாசத்தில் தோற்கடித்து மத்தியப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். சத்தீசுகர் சட்டமன்றம் உருவாக்கப்பட்ட பிறகு, இவர் 2003 சட்டமன்றத் தேர்தலில் போட்டியிட்டு 22,573 வாக்குகள் வித்தியாசத்தில் வெற்றி பெற்று ராமன் சிங் அமைச்சரவையில் நீர்வளம், விளையாட்டு மற்றும் இளைஞர் நலன் கேபினட் அமைச்சரானார். நீர் வளங்கள், விளையாட்டு மற்றும் இளைஞர் நலன், போக்குவரத்து, உணவு, குடிமைப்பொருள் வழங்கல், உயர் & தொழில்நுட்பக் கல்வி போன்ற பல்வேறு துறைகளை 2013 வரை வகித்தார். இவரது நினைவாக கேமாசந்த் யாதவ் பல்கலைக்கழகம்தோற்றுவிக்கப்பட்டது.

## மேலும் பார்க்கவும்
கேமாசந்த் யாதவ் பல்கலைக்கழகம், துர்க்

## மேற்கோள்கள்

பகுப்பு:2018 இறப்புகள்
பகுப்பு:1958 பிறப்புகள்